Document ID: /roh_data/filtered/fineweb-2-filterrobots_roh.jsonl.gz/11455

Sch'il trend cuntinuescha uschia, lura desistia en tschintg onns mintga dieschavel da charn. Ils ultims onns è la cumpart da persunas che mangia vegetarian u vegan creschida per en tut 14%, mussan las cifras dal rapport da Swissveg. Ina differenza saja da constatar tranter umens e dunnas sco er en las gruppas da vegliadetgna.
|vegetarian||vegan|
|dunnas||5,3%||1%|
|umens||3,5%||0,2%|
|persunas 14-34 onns||6,5%||1%|
|persunas sur 55 onns||2,5%||0,3%|
Sper quai hajan ins er constatà in boom tar il consum da products da substituir charn. Uschia haja la mesadad da las persunas vegetarias u veganas inditgà da consumar tals products.
Preschientscha mediala dals disavantatgs da charn
Motiv per pli pauc consum da charn è tenor l'uniun Swissveg per l'ina la preschientscha mediala dals dischavantatgs da consumar charn e per l'autra la pussaivladad da s'infurmar a moda simpla en l'internet. La gronda part da las persunas che sa nutreschan vegan u vegetarian fetschian quai or da motivs ecologics ed etics per la dignitad dals animals. Pir en segunda lingia giaja per l'atgna sanadad e l'alimentaziun globala.
Studi da consuments
Las cifras sa basan sin in studi da consuments cun persunas sur 14 onns che represchentia 6,86 milliuns persunas. A l'enquista da telefon han 30'000 persunas fatg part. Il studi intercurescha dapi il 2015 la disas d'alimentaziun da la populaziun svizra.